# Πλαίσιο Ικανοτήτων Εργατικού Δυναμικού NDIS: Οδηγός Κατάρτισης για Απόκτηση Ικανοτήτων

**Greek | Ελληνικά**

Το Πλαίσιο Ικανοτήτων Εργατικού Δυναμικού NDIS (το Πλαίσιο) περιγράφει τις συμπεριφορές, τις δεξιότητες και τις γνώσεις που αναμένονται από όλους τους εργαζομένους που χρηματοδοτούνται στο πλαίσιο του NDIS. Παρέχει σαφή, πρακτικά παραδείγματα και καθιερώνει μια κοινή γλώσσα για το «πώς μοιάζει το καλό» για τους συμμετέχοντες που λαμβάνουν υποστήριξη και υπηρεσίες NDIS. Οι πόροι αυτοί στηρίζουν το Πλαίσιο.

Ο Οδηγός Εκπαίδευσης για Απόκτηση Ικανοτήτων έχει σχεδιαστεί για να υποστηρίζει τους παρόχους ώστε να εκπληρώνουν την ευθύνη τους να «παρέχουν υποστήριξη και υπηρεσίες με ασφαλή και επαρκή τρόπο με προσοχή και δεξιότητες» ([Κώδικας Δεοντολογίας NDIS](https://www.ndiscommission.gov.au/about/ndis-code-conduct)). Εξηγεί τον τρόπο προσδιορισμού των μαθησιακών αναγκών και, στη συνέχεια, την επιλογή κατάρτισης για τη δημιουργία και διατήρηση των ικανοτήτων του εργατικού δυναμικού για την επίτευξη στόχων διαχείρισης και προγραμματισμού του εργατικού δυναμικού. Η καθοδήγηση επικεντρώνεται κυρίως στον τρόπο επιλογής εξωτερικής κατάρτισης. Ωστόσο, οι ίδιες αρχές ισχύουν για την επιλογή λύσεων εσωτερικής κατάρτισης.

Η ύπαρξη ενός υποστηρικτικού περιβάλλοντος κατάρτισης και η παροχή κατάλληλης κατάρτισης συμβάλλουν επίσης στην οικοδόμηση της εμπιστοσύνης των εργαζομένων, της ικανοποίησης από την εργασία, της διατήρησης και της ανάπτυξης ικανοτήτων για τη διασφάλιση ποιοτικής υποστήριξης.

Τι να περιμένετε

Ο Οδηγός Εκπαίδευσης για Απόκτηση Ικανοτήτων έχει σχεδιαστεί για να βοηθά τους οργανισμούς και τους εργαζομένους να εντοπίζουν κενά κατάρτισης και να εξατομικεύουν την εξέλιξη με βάση τις δυνατότητες που περιγράφονται στο Πλαίσιο. Ο οδηγός:

* Υποστηρίζει τον εντοπισμό των αναγκών μάθησης και εξέλιξης και την κατανόηση της επιλογής δομημένης κατάρτισης.
* Παρέχει πρακτικά σενάρια και παραδείγματα για το πώς να χρησιμοποιείτε τον οδηγό στον προγραμματισμό και την εκπαίδευσή σας.
* Παρέχει συμβουλές για την αξιολόγηση της αποτελεσματικότητας της κατάρτισης.
* **Χρήσιμοςγια**: παρόχους NDIS, διευθυντές ανθρώπινου δυναμικού, επόπτες, εργαζομένους και συμμετέχοντες για τον εντοπισμό και τον προγραμματισμό ευκαιριών κατάρτισης ή κενών.

Ο Οδηγός Εκπαίδευσης για Απόκτηση Ικανοτήτων υποστηρίζεται από άλλους πόρους στο Πλαίσιο, από εργαλεία και οδηγούς.

Οι πόροι είναι χρήσιμοι για τους συμμετέχοντες στο NDIS, τους επόπτες, τους παρόχους και τους εργαζομένους και μπορούν να βοηθήσουν στις διαδικασίες σχολίων και εποπτείας.

Μπορείτε να βρείτε και να κατεβάσετε τον οδηγό ανά πάσα στιγμή από την [**ιστοσελίδα.**](https://workforcecapability.ndiscommission.gov.au/tools-and-resources/training-capability-downloads)

Σενάριο: Ανταπόκριση στις ατομικές ανάγκες εξέλιξης εργαζομένων

Ο Μάικλ χρησιμοποιεί αναπηρικό αμαξίδιο και λαμβάνει υποστήριξη προσωπικής φροντίδας για δύο ώρες κάθε πρωί, που περιλαμβάνει ντους. Τις τελευταίες δύο εβδομάδες, ο Μάικλ αρνείται να κάνει ντους και έχει επίσης εκδηλώσει λοίμωξη από πληγή πίεσης. Αρχικά, ο εργαζόμενος υποστήριξης του Μάικλ, ο Φρεντ, δεν το είπε σε κανέναν, νομίζοντας ότι αυτό ήταν ο τρόπος να σεβαστεί την επιλογή του Μάικλ. Όταν ο Μάικλ εισήχθη στο νοσοκομείο για θεραπεία της πληγής του , ο Φρεντ το είπε στην επόπτριά του, τη Μπες.

Η Μπες δείχνει στον Φρεντ την ικανότητα «[Υποστηρίξτε με να κάνω τις δικές μου επιλογές](https://workforcecapability.ndiscommission.gov.au/framework/level#gen_ourRelationship_0_0)», η οποία περιλαμβάνεται στο Πλαίσιο, εξηγώντας ότι η υποστήριξη των συμμετεχόντων για να αναλάβουν τους κινδύνους που θέλουν πρέπει να εξισορροπείται με την ανάγκη να διατηρούνται ασφαλείς.

Συζητούν το περιστατικό και ο Φρεντ είναι στην ευχάριστη θέση να παρακολουθήσει ένα σύντομο μάθημα σχετικά με το καθήκον φροντίδας και το δικαίωμα του ατόμου στην ανάληψη ρίσκου. Η Μπες γνωρίζει ότι η σωστή ισορροπία είναι συχνά περίπλοκη και επικοινωνεί με τον Φρεντ πιο συχνά για να συζητήσουν πώς θα εφαρμόσει αυτά που έχει μάθει. Προτείνει να συναντηθούν με τον Μάικλ, όταν βγει από το νοσοκομείο, για να αποφασίσουν πώς θα τον υποστηρίξουν καλύτερα, ώστε να αποφύγουν να συμβεί ξανά αυτού του είδους η κατάσταση, επειδή το αποτέλεσμα θα μπορούσε να είναι πιο σοβαρό. Ενθαρρύνει επίσης τον Φρεντ να μοιραστεί την εμπειρία του σε μια συνάντηση ομάδας σχετικά με τον τρόπο εξισορρόπησης του δικαιώματος ανάληψης ρίσκου με τις ευθύνες του οργανισμού για τη διαχείριση κινδύνων.

### Πρόσβαση στους πόρους και χρήση τους

Είναι καλύτερο να κατεβάσετε τον [Οδηγό Εκπαίδευσης για Απόκτηση Ικανοτήτων](https://workforcecapability.ndiscommission.gov.au/tools-and-resources/training-capability-downloads) στον υπολογιστή σας, ώστε να μπορείτε να έχετε πρόσβαση σ' αυτόν ανά πάσα στιγμή.

**Πρόσβαση στους πόρους:** [Εκπαίδευση για Απόκτηση Ικανοτήτων - Εισαγωγή | Ικανότητες Εργατικού Δυναμικού NDIS (ndiscommission.gov.au)](https://workforcecapability.ndiscommission.gov.au/tools-and-resources/training-capability)

Για περισσότερες πληροφορίες σχετικά με το Πλαίσιο ή την εφαρμογή του, επισκεφθείτε την ιστοσελίδα: <https://workforcecapability.ndiscommission.gov.au/>

**Επικοινωνία:** [workforcecapability@ndiscommission.gov.au](mailto:workforcecapability@ndiscommission.gov.au) ή στον αριθμό 1800 035 554.